NORAKSTS

|  |  |
| --- | --- |
| 20.02.2024. | Nr.2/5 |

###### GROZĪJUMI JELGAVAS VALSTSPILSĒTAS DOMES 2022. GADA 29. SEPTEMBRA LĒMUMĀ NR.12/11 “PROJEKTA “sILTUMNĪCEFEKTA GĀZU EMISIJU SAMAZINĀŠANA Jelgavas valstspilsētas pašvaldības PUBLISKO TERITORIJU APGAISMOJUMA INFRASTRUKTŪRĀ” IESNIEGUMA IESNIEGŠANA”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar 2023. gada 6. aprīlī starp Sabiedrību ar ierobežotu atbildību “Vides investīciju fonds” un Jelgavas valstspilsētas pašvaldības iestādi “Pilsētsaimniecība” noslēgto līgumu par projekta “Siltumnīcefekta gāzu emisiju samazināšana Jelgavas valstspilsētas pašvaldības publisko teritoriju apgaismojuma infrastruktūrā” Nr. EKII-7/11 (turpmāk – Projekts) īstenošanu plānotās izmaksas 753 000,00 *euro* (septiņi simti piecdesmit trīs tūkstoši *euro*), no tām 485 634,33 *euro* (četri simti astoņdesmit pieci tūkstoši seši simti trīsdesmit četri *euro* 33 centi) Emisijas kvotu izsolīšanas instrumenta (turpmāk – EKII) līdzfinansējums un 267 365,67 *euro* (divi simti sešdesmit septiņi tūkstoši trīs simti sešdesmit pieci *euro* 67 centi) Jelgavas valstspilsētas pašvaldības līdzfinansējums.

Pēc Projekta īstenošanai nepieciešamo iepirkumu rezultātiem Projekta kopējās izmaksas ir 489 273,07 *euro* (četri simti astoņdesmit deviņi tūkstoši divi simti septiņdesmit trīs *euro* 7 centi), no tām 307 174,33 *euro* (trīs simti septiņi tūkstoši viens simts septiņdesmit četri *euro* 33 centi) ir EKII līdzfinansējums un 182 098,74*euro* (viens simts astoņdesmit divi tūkstoši deviņdesmit astoņi *euro* 74 centi) ir Jelgavas valstspilsētas pašvaldības līdzfinansējums.

Lai nodrošinātu Projekta aktivitāšu īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas domes 2022. gada 29. septembra lēmumā Nr.12/11 “Projekta “Siltumnīcefekta gāzu emisiju samazināšana Jelgavas valstspilsētas pašvaldības publisko teritoriju apgaismojuma infrastruktūrā” iesnieguma iesniegšana” (turpmāk – lēmums) šādus grozījumus:

1. Izteikt lēmuma 1. punktu šādā redakcijā:

“1. Iesniegt projekta “Siltumnīcefekta gāzu emisiju samazināšana Jelgavas valstspilsētas pašvaldības publisko teritoriju apgaismojuma infrastruktūrā” (turpmāk – Projekts) iesniegumu sabiedrības ar ierobežotu atbildību “Vides investīciju fonds” izsludinātajā EKII finansēto projektu atklātā konkursā „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā”, ar kopējām Projekta izmaksām 489 273,07 *euro* (četri simti astoņdesmit deviņi tūkstoši divi simti septiņdesmit trīs *euro* 7 centi), no kurām 451 620,61 *euro* (četri simti piecdesmit viens tūkstotis seši simti divdesmit *euro* 61 cents) ir Projekta attiecināmās izmaksas un 37 652,46 *euro* (trīsdesmit septiņi tūkstoši seši simti piecdesmit divi *euro* 46 centi) ir projekta neattiecināmās izmaksas. EKII līdzfinansējuma apjoms ir 307 174,33 *euro* (trīs simti septiņi tūkstoši viens simts septiņdesmit četri *euro* 33 centi) un Jelgavas valstspilsētas pašvaldības līdzfinansējums ir 182 098,74*euro* (viens simts astoņdesmit divi tūkstoši deviņdesmit astoņi *euro* 74 centi).”

1. Izteikt lēmuma 2. punktu šādā redakcijā:

“2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam Projekta īstenošanai nepieciešamo līdzfinansējumu 182 098,74 *euro* (viens simts astoņdesmit divi tūkstoši deviņdesmit astoņi *euro* 74 centi) un priekšfinansējumu 161 484,04 *euro* (viens simts sešdesmit viens tūkstotis četri simti astoņdesmit četri *euro* 4 centi) nodrošināt, ņemot aizņēmumu Valsts Kasē.”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. februārī